en cy cy cy cy cy ceb cy cy en cy en en en en ceb fr de cy ne es pl cy cy cy cy cy cy fr en en
About Simon and Nia at Harry's Bistro, Hennlys Hall and Beaumaris
Mae Biwmares yn dref glan-y-môr hynod ddeniadol, gydag amrywiaeth o bensaernïaeth o wahanol gyfnodau - canoloesol, Sioraidd, Fictoraidd ac Edwardaidd.  Daw’r enw o’r term Normanaidd ‘beau marais’, sef ‘morfa deg’.
Mae’n rhaid ichi fynd am dro drwy’r dref, gan gychwyn ar lan y môr a cherdded y lanfa er mwyn gweld y golygfeydd gwych dros y Fenai a thuag at Eryri.  Yna ymlaen drwy’r strydoedd del gyda’u bythynnod tlws, llawer ohonynt mewn lliwiau golau deniadol.
Mae Castell Biwmares yn un o Safleoedd Treftadaeth y Byd y Cenhedloedd Unedig; fe’i codwyd rhwng 1295 ac 1330.  Mae ffos o’i gwmpas a doc a ddefnyddiwyd gan longau cyflenwi yn y gorffennol, ac mae’n werth ei weld.
O nos Fawrth tan nos Sadwrn: o 6 o’r gloch ymlaen   |   Dydd Gwener, Sadwrn a Sul: cinio o hanner dydd ymlaen
HARRY’S BISTRO, BIWMARES - LLE MAE BWYD DA AR GAEL
“EDRYCHWN YMLAEN AT EICH CROESAWU YMA!”
Pwy oedd yr Harry lledrithiol y cafodd y bwyty ei enw ganddo?  Mae enwi Harry wedi dod yn dipyn o draddodiad, ac os medrwch chi gynnig rhywun sydd heb ei ystyried cyn hyn, byddem wrth ein bodd!
Saif Plas Henllys yn urddasol ar y bryniau uwchlaw Biwmares.  Mae’n adeilad hanesyddol a godwyd yn yr 1880au, ac mae’n sefyll ar safle hen fynachlog o’r drydedd ganrif ar ddeg.
Agorwyd y bwyty ym Mhlas Henllys yn 2004, gan gael ei enwi ar ôl yr Harry enwog ond dirgel ychydig yn ddiweddarach.
Mae’r perchnogion - Simon a Nia Doyle - yn gyfuniad adnabyddus ar Ynys Môn.  Cafodd eu dull arbennig o baratoi a chyflwyno bwyd bistro ei berffeithio dramor, ac yna yn rhai o fwytai gorau’r Ynys.
Cafodd y bistro ei ailwampio’n ddiweddar mewn dull Art Deco, ac mae Simon a Nia hwythau wedi ehangu ar eu bwydlenni drwy gynnig prydau tymhorol a Chymreig, yn ogystal â’u prydau cyfoes arferol.  Daw’r cynnyrch o ffynonellau lleol iawn ar Ynys Môn.
© Harry's Bistro. All rights reserved.